stanford-oval/wikipedia huggingface dataset:
עונת 1961/1962 ב-NBA
הערות שוליים

↑  סיכום עונת 1961/1962, באתר nba.com
↑  סיכום עונת 1961/1962, באתר basketball-reference.com
↑  משחק 100 הנקודות של צ'מברלין, באתר nba.com
↑  רשימת הנבחרים בדראפט 1961, באתר basketball-reference.com
↑  סיכום משחק האולסטאר 1962, באתר nba.com
| עונות בליגת ה-NBA |
| --- | --- | --- |
| שנות ה-1940 | 1946/1947 • 1947/1948 • 1948/1949 |  |
| שנות ה-1950 | 1949/1950 • 1950/1951 • 1951/1952 • 1952/1953 • 1953/1954 • 1954/1955 • 1955/1956 • 1956/1957 • 1957/1958 • 1958/1959 |  |
| שנות ה-1960 | 1959/1960 • 1960/1961 • 1961/1962 • 1962/1963 • 1963/1964 • 1964/1965 • 1965/1966 • 1966/1967 • 1967/1968 • 1968/1969 |  |
| שנות ה-1970 | 1969/1970 • 1970/1971 • 1971/1972 • 1972/1973 • 1973/1974 • 1974/1975 • 1975/1976 • 1976/1977 • 1977/1978 • 1978/1979 |  |
| שנות ה-1980 | 1979/1980 • 1980/1981 • 1981/1982 • 1982/1983 • 1983/1984 • 1984/1985 • 1985/1986 • 1986/1987 • 1987/1988 • 1988/1989 |  |
| שנות ה-1990 | 1989/1990 • 1990/1991 • 1991/1992 • 1992/1993 • 1993/1994 • 1994/1995 • 1995/1996 • 1996/1997 • 1997/1998 • 1998/1999 |  |
| שנות ה-2000 | 1999/2000 • 2000/2001 • 2001/2002 • 2002/2003 • 2003/2004 • 2004/2005 • 2005/2006 • 2006/2007 • 2007/2008 • 2008/2009 |  |
| שנות ה-2010 | 2009/2010 • 2010/2011 • 2011/2012 • 2012/2013 • 2013/2014 • 2014/2015 • 2015/2016 • 2016/2017 • 2017/2018 • 2018/2019 |  |
| שנות ה-2020 | 2019/2020 (הבועה) • 2020/2021 • 2021/2022 • 2022/2023 • 2023/2024 • 2024/2025 |  |
וילט צ'מברלין לאחר משחק 100 הנקודות
אוסקר רוברטסון במדי סינסינטי רויאלס. השיג ממוצע עונתי של טריפל דאבל
וולט בלאמי, רוקי השנה ב-NBA
פאולו קוסטנזו

| --- | --- |

 לידה:  21 בספטמבר 1978 (בן 46) בראמפטון, אונטריו, קנדה קנדה
 מדינה:  קנדה 
 תקופת הפעילות:  מ-1997 
 מקום לימודים:  תיכון מייפילד 
 פרופיל ב-IMDb
 
פאולו קוסטנזו (באנגלית: Paulo Costanzo, נולד ב-21 בספטמבר 1978) הוא שחקן קנדי. ידוע בעיקר בשל תפקידו בתור מייקל טריביאני בקומדיית המצבים "ג'ואי" (2006-2004) של NBC, בשל תפקידו בתור אוון ר. לוסון בסדרת הדרמה "רופא להשכיר" (2016-2009) של רשת USA, ובזכות הופעתו בתור ליאור בון בעונה השנייה של הדרמה הפוליטית "השורד המיועד" (2018-2017) ברשת ABC.
ביוגרפיה

הוא נולד בברמפטון, אונטריו שבקנדה, לאב ממוצא איטלקי שעסק באמנות, ולאם, זמרת ומשוררת ממוצא יהודי.
בשנות לימודיו בבית הספר היסודי נשברו שתי רגליו בתאונת דרכים.
קריירה

בשנת 1997 שיחק לראשונה בסרט הטלוויזיה האמריקאי "The Don's Analyst" בדמותו הצעירה של ויטו ליאוני, בעוד את דמותו הבוגרת גילם רוברט לוג'יה; הסרט הוקרן בבכורה ברשת Showtime ב-6 בספטמבר 1997.
בשנת 1998 שיחק בסרט הטלוויזיה "מצילים: סיפורי אומץ: שתי משפחות" בתפקיד ג'ייקוב.
בשנת 2001 שיחק בסרט המוזיקלי "ג'וזי והפוסיקאטס". ב-2003 שיחק בקומדיית הפשע "הבנק הזה הוא עני". ב-2006 שיחק בסרט "שואפים גבוה". בשנת 2008 שיחק בסרט האימה "היצור" לצידו של שיי ויגהאם. בשנת 2009 שיחק בסרט הילדים "מזל תאומים" (Old Dogs).
בשנת 2010 השתתף בסרט הקומדיה של ג'ונתן סובול "המדריך לסידורים אחרונים".
בשנת 2015 גילם את דמותו של שאד גראבי בסדרת המדע הבדיוני האמריקאית "המרחב" בעונתה הראשונה.
בשנת 2016 גילם את מנהל ההשקעות ריי הייל במיני-סדרת הפשע "ליל האירוע" מבית רשת HBO, אותה יצרו סטיבן זאיליאן וריצ'רד פרייס על בסיס הסדרה הבריטית "צדק פלילי" ששודרה ב-BBC.
בשנים 2017–2018 שיחק בתפקיד מרכזי בעונתה השנייה של סדרת הדרמה הפוליטית "השורד המיועד" ברשת ABC; בתור ליאור בון, יועץ פוליטי והמנהל הפוליטי של הבית הלבן.
בשנת 2022 החל לשחק בעונתה השנייה של סדרת המדע-בדיוני "העלאה" של שירות פריים וידאו.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2000 | רוד טריפ | רובין קרבר |  |
| 2001 | ג'וזי והפוסיקאטס | אלכסנדר קאבוט |  |
| 2001 | Gypsy 83 | טרוי |  |
| 2002 | לא יכול בלי | ריאן |  |
| 2003 | הבנק הזה הוא עני | סטיוארט "סטו" שטיין |  |
| 2003 | A Problem with Fear | לורי |  |
| 2004 | The Tao of Pong | האנק | גם מפיק |
| 2006 | דוקטור דוליטל 3 | קוגבורן התרנגול | דיבוב |
| 2006 | שואפים גבוה | דייר מס' 1 |  |
| 2006 | Everything's Gone Green | ריאן |  |
| 2008 | היצור | סת' בלזר |  |
| 2009 | מזל תאומים | עובד תחזוקה |  |
| 2010 | המדריך לסידורים אחרונים | ג'ייקוב וייט |  |
| 2013 | How to Be a Man | גארי |  |
| 2013 | That Burning Feeling | אדם מרפי |  |
| TBA | Daft State | ג'יימס |  |
| TBA | Man in the Long Black Coat | סיד |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1997 | The Don's Analyst | ויטו הצעיר | סרט טלוויזיה של שואוטיים |
| 1998 | My Date with the President's Daughter | ארתור | סרט טלוויזיה של ABC |
| 1998 | Rescuers: Stories of Courage: Two Couples | ג'ייקוב / גסטון | סרט טלוויזיה של שואוטיים |
| 1998 - 1999 | אנימורפס | אקסימילי-אסגרות-איסתיל | 19 פרקים |
| 1999 | Seasons of Love | יוג'ין | 2 פרקים |
| 1999 | Psi Factor: Chronicles of the Paranormal | טוני דה-אנג'לו | פרק: "Nocturnal Cabal" |
| 2004 - 2006 | ג'ואי | מייקל טריביאני | תפקיד ראשי (2 עונות); 46 פרקים |
| 2009 - 2016 | רופא להשכיר | אוון ר. לוסון | תפקיד ראשי (8 עונות); 104 פרקים |
| 2014 | מחשבות פליליות | שיין וייט | פרק: "The Black Queen" |
| 2015 | המרחב | שאד גארבי | 7 פרקים |
| 2016 | ליל האירוע | ריי הלטה | מיני-סדרה |
| 2017 | הטובות לקרב | קיית' פיסק | פרק: "Stoppable: Requiem for an Airdate" |
| 2017 - 2018 | השורד המיועד | ליאור בון | תפקיד ראשי (עונה 2); 22 פרקים |
| 2019 | FBI | ספנסר בריגס | פרק: "Scorched Earth" |
| 2022 | העלאה | מתאו | 6 פרקים |
הערות שוליים

↑  Paulo Costanzo Prescribes ‘Royal Pains’, Movieweb, ‏2009-07-08 (באנגלית אמריקאית)
| --- | --- |
בקרת זהויות :  BnF: cb15037053r (data)  GND: 142108081  ISNI: 0000 0001 1466 7111  LCCN: no2005016744  VIAF: 5211738   WorldCat (עם VIAF): 5211738
פולק האגר יוהנסן

| --- | --- |
אין תמונה חופשית
 לידה:  2 בדצמבר 1913 גטבורג, שוודיה שוודיה
 פטירה:  17 באפריל 1997 (בגיל 83) סומרסט, בריטניה בריטניה
 מדינה:  נורווגיה 
 השתייכות:   הצי המלכותי הנורווגי
 תקופת הפעילות:  1933–1972 (כ־39 שנים)
 דרגה:   אדמירל
 תפקידים בשירות
 ראש ההגנה
 פעולות ומבצעים
 מלחמת העולם השנייה
 עיטורים
 מפקד בלגיון ההצטיינות  Atlantic Star  הצלב הגדול של מסדר דנבורג  מפקד הצלב הגדול של מסדר האריה של פינלנד  מדליית ההגנה (1945-1940)  מדליית המלחמה (נורווגיה)  Defence Service Medal with Laurel Branch  אביר הצלב הגדול של מסדר אולב הקדוש  מסדר החרב 
 
פולק האגר יוהנסן (בנורווגית: Folke Hauger Johannessen‏; 2 בדצמבר 1913 – 17 באפריל 1997) היה אדמירל נורווגי ששימש כראש ההגנה (מקביל לרמטכ"ל) בין 1964–1972.
ביוגרפיה

יוהנסן נולד בגטבורג שבשוודיה ב-2 בדצמבר 1913. מאוחר יותר עברה המשפחה לפרדריקסטאד שבנורווגיה. לאחר שסיים את לימודיו, הוא התקבל לעבודה כנער מכונות על ידי חברת ספנות וערך מסעות לאירופה ואמריקה באוניות סוחר בין השנים 1931–1933 כדי לעמוד בתנאי הקבלה להכשרה כקצין ימי. לאחר מכן החל הכשרת קצינים בבית הספר הצבאי הימי בהורטן וסיים את לימודיו ב-1938 כלויטננט צור זי. הוא מונה לסגן מפקד הספינה KNM Nordkap, ולאחר מכן שימש כסגן מפקד ספינת הטורפדו KNM Snøgg.
לאחר פרוץ מלחמת העולם השנייה, מונה לסגן מפקד ה-KNM Gyller ויחד עמה לחם כנגד הפלישה הגרמנית לנורווגיה. לאחר סיום הכיבוש הגרמני של נורווגיה, הפליג יוהנסן עם כמה ספינות והסגיר אותן לידי הצי האמריקני. לאחר מכן הוא הצטרף אל הממשלה הנורווגית הגולה בלונדון. במהלך המלחמה הוא השתתף בליווי שיירות מסחר בין בריטניה לארצות הברית ולברית המועצות.
לאחר המלחמה, חזר יוהנסן לנורווגיה ומונה לסגן מפקד בית הספר הימי הצבאי באוסלו. ב-1948 הוא מונה למפקד המשחתת KNM Stavanger. זמן קצר לאחר מכן הוא הועבר להיות סגן נספח הצי הנורווגי בבריטניה. בין 1950–1952 היה ראש מחלקת המבצעים של הצי. לאחר מכן מונה לנציג נורווגיה במטה נאט"ו. ב-1958 הוא חזר להיות מפקד בית הספר הצבאי הימי. ב-1963 הוא מונה לסגן ראש ההגנה (מקביל לרמטכ"ל), ושנה לאחר מכן הפך לראש ההגנה. בתקופת כהונתו בתפקיד, הוא עמל להגדיל את הצי הנורווגי ולחזק את ביצורי צפון נורווגיה כהכנה לקראת פלישה סובייטית אפשרית. הוא סיים את תפקידו בסוף שנת 1971, ומונה למנהל מכללת ההגנה - תפקיד בו החזיק עד 1973.
סקוט מוריסון

סקוט ג'ון מוריסון (באנגלית: Scott John Morrison; נולד ב-13 במאי 1968) הוא פוליטיקאי אוסטרלי שכיהן כראש ממשלת אוסטרליה, וכמנהיג המפלגה הליברלית בשנים 2018–2022. חבר בית הנבחרים האוסטרלי מאז 2007, כנציג מחוז הבחירה קוק שבניו סאות' ויילס.
מוריסון למד גאוגרפיה כלכלית באוניברסיטת ניו סאות' ויילס. לאחר שסיים את לימודיו עבד כמנהל משרד תיירות וספורט בניו זילנד בשנים 1998–2000, ובסופו של דבר היה למנהל הכללי של הסוכנות הפדרלית "תיירות אוסטרליה" בשנים 2004–2006. מוריסון כיהן גם כמנהל הארצי של המפלגה הליברלית של ניו סאות' ויילס בשנים 2000–2004.
בבחירות הפדרליות באוסטרליה שנערכו ב-2007 נבחר לראשונה לבית הנבחרים, ובבחירות שנערכו ב-2010 היה לאחד מיושבי הספסלים הקדמיים. עם עלייתה לשלטון של המפלגה הליברלית בבחירות הפדרליות ב-2013, מונה על ידי טוני אבוט לקבינט ממשלת אוסטרליה כשר להגירה והגנה על הגבולות. בתפקידו זה היה אחראי על ביצוע מבצע "גבולות ריבוניים", מה שהיה הצעת מדיניות משמעותית של הליברלים עת שהיוו את האופוזיציה. מאוחר יותר מונה לשר השירותים חברתיים בשלהי 2014. לאחר מכן, כאשר מלקולם טרנבול החליף את אבוט כראש הממשלה בספטמבר 2015, מונה מוריסון לשר האוצר של אוסטרליה.
באוגוסט 2018, שר הפנים פיטר דאטון קרא תיגר על ראש הממשלה טרנבול בהתמודדותו על הנהגת המפלגה הליברלית, בשל אי שביעות רצון בקרב האגף השמרני של המפלגה. טרנבול הביס את דאטון בסבב הראשון, אך המתחים הלכו וגברו. המפלגה הצביעה בעד קיום סבב שני, וטרנבול בחר שלא להתמודד בסבב זה. בהצבעה השנייה היה מוריסון מועמד פשרה, והביס את דאטון ואת ג'ולי בישופ. מיד לאחר מכן הושבע כראש ממשלת אוסטרליה עד לקיום הבחירות הפדרליות לפרלמנט ב-2019. בבחירות מאי 2019 ניצח שוב סקוט מוריסון את ביל שורטן ממפלגת הלייבור האוסטרלית נגד כל התחזיות והסקרים. בבחירות מאי 2022 הפסיד לאנתוני אלבניזי ממפלגת הלייבור והודיע על התפטרות מראשות מפלגתו.
ראשית חייו

מוריסון נולד בוייברלי, פרוור של סידני שבמדינת ניו סאות' ויילס. הוא הצעיר מבין שני בניהם של מריון (לבית סמית') וג'ון מוריסון. אביו היה שוטר ששירת במועצה העירונית של וייברלי במשך 16 שנים, ובמשך תקופה קצרה אף כיהן כראש עיריית הפרוור. סבו מצד אמו של מוריסון נולד בניו זילנד.
מוריסון גדל בפרוור ברונטי. בילדותו הייתה לו קריירה קצרת-ימים כשחקן, לאחר שהופיע בכמה פרסומות טלוויזיה. לא פעם דווח כי מוריסון הוא הילד האייקוני ששימש היצגן של חברת המשחות "ויקס", אם כי לא ניתן לאמת זאת מאחר שסרט הפרסומת אבד ולא קיים עוד. מוריסון למד בתיכון הבנים של סידני, ולאחר מכן השלים תואר ראשון בגאוגרפיה כלכלית באוניברסיטת ניו סאות' ויילס. נוסף על כך למד תאולוגיה במכללת ריג'נט שבונקובר, קנדה.
קריירה מקצועית

לאחר שסיים את לימודיו באוניברסיטה, עבד כמנהל מחקר ומדיניות לאומית במועצת הקניין של אוסטרליה מ-1989 עד 1995. לאחר מכן החל להתמקצע בתחום התיירות, כיהן כסגן נשיא בכוח המשימה של סוכנות תיירות אוסטרליה (אנ') ולאחר מכן כמנהל הכללי של מועצת התיירות האוסטרלית; המועצה נוהלה בידי ברוס בירד, שעזב את המועצה לאחר נבחר לפרלמנט. ב-1998, עבר מוריסון לניו זילנד על-מנת לשמש כמנהל משרד התרבות והספורט של סוכנות "תיירות אוסטרליה". הוא פיתח מערכת יחסים קרובה עם שר התיירות מארי מקלי, והיה מעורב ביצירת מסע הפרסום "ניו זילנד 100% טהורה". בחודש אפריל 2000, שב מוריסון לאוסטרליה למען ניהול המפלגה הליברלית בניו סאות' ויילס. הוא פיקח על מסע הבחירות של המפלגה בבחירות הפדרליות ב-2001 וב-2003. ב-2004, מוריסון עזב את התפקיד על מנת לכהן כמנהל סוכנות "תיירות אוסטרליה". הוא פוטר ב-2006, כנראה בעקבות עימות עם שרת התיירות פרן ביילי על כוונות הממשלה להמשיך ולשלב את הסוכנות בשירות הציבורי האוסטרלי.
שנותיו באופוזיציה (2007–2013)

מוריסון התמודד על ייצוג מחוז הבחירה קוק (Division of Cook), הכולל בתוכו את הפרוורים הדרומיים של סידני ובהם קרונולה, קרינג'בה ומירנדה. בבחירות הפדרליות שנערכו ב-2007, מחוז הבחירה נותר ללא ייצוג בבית הנבחרים האוסטרלי בעקבות פרישתו של ברוס ביירד, שהיה חבר בית הנבחרים מטעם מחוז הבחירה מאז 1998. עם זאת, הוא הפסיד בהצבעה שנערכה בדבר בחירתו למועמדות לבית הנבחרים מטעם מחוז הבחירה קוק למייקל טווקה, מהנדס מערכות תקשורת ואיש הפלג הימני של הליברלים. עם זאת, לאחר בחירתו של טווקה נטען כי הוא זייף את קורות חייו וביצע עבירות בחירות. המנהל הארצי של המפלגה הליברלית משך את מועמדותו של טווקה והעמיד את המועמדות לבחירה מחדש, בה זכה מוריסון. ההאשמות נגד טווקה הוכחו לאחר מכן ככוזבות, ועיתון הדיילי טלגרף בסידני נאלץ לשלם סכום בלתי ידוע על-מנת ליישב תביעת לשון הרע שהוגשה על ידי טווקה.
בספטמבר 2008 מונה מוריסון לקואליציה בראשותו של מלקולם טרנבול בספסלים הקדמיים כשר בממשלת צללים לענייני דיור וממשלה מקומית. בדצמבר 2009 מונה לשר ההגירה והאזרחות בממשלת הצללים, ולראשונה היה חבר בקבינט הצללים בראשותו של טוני אבוט זמן קצר לאחר שזה האחרון זכה בהנהגת המפלגה הליברלית. הוא שירת בוועדת הגנת הגבולות של קבינט הצללים. אבוט תיאר את מוריסון כ"כישרון גדול אשר היה אחד הכוכבים החדשים והמבריקים בדור החדש של חברי פרלמנט".
בדצמבר 2010 קיפחו את חייהם ארבעים ושמונה מבקשי מקלט סמוך לאי חג המולד כשהפליגו אל האי האוסטרלי. בחודש פברואר 2011, נתן מוריסון פומבי לספקותיו ולפקפוקו בהחלטת ממשלת הלייבור של ג'וליה גילארד לכסות עבור קרובי המשפחה של הקורבנות את עלויות הנסיעה להלוויות בסידני, בטענה כי אותה פריבילגיה לא הורחבה לאזרחי אוסטרליה. לאחר שג'ו הוקאיי, עמיתו למפלגה הליברלית ושר האוצר בממשלת הצללים חלק על דעותיו והערותיו של מוריסון, אמר האחרון כי עיתוי הערותיו היה חסר רגישות, אם כי לא הסתייג מההערות עצמן.
בחודש פברואר 2013 אמר מוריסון כי יש להודיע למשטרת אוסטרליה היכן מתגוררים מבקשי מקלט בקהילה אם הפגינו התנהגות אנטי-חברתית, וכי יש לקבוע קווים מנחים קפדניים להתנהגותם של אלה הנמצאים באוסטרליה באמצעות אשרות מעבר בשעה שהם ממתינים להכרעת מעמדם. קוד ההתנהגות החדש למבקשי מקלט שוחרר על ידי שר ההגירה ליותר מ-20,000 מסתננים בלתי-חוקיים שנכנסו לשטחי אוסטרליה דרך חופיה המתגוררים בקהילה באמצעות אשרות מעבר.
ממשלת אבוט (2013–2015)

ב-18 בספטמבר 2013 השיק מוריסון את מבצע "גבולות ריבוניים"; האסטרטגיה החדשה של ממשלת טוני אבוט שנבחרה באותם ימים, שמטרתה הייתה לעצור הסתננות סירות בלתי-חוקיות המפליגות לאוסטרליה. להלכה נוהל המבצע בידי שירות המכס והגנת הגבולות של משרד ההגירה, אך בפועל נוהל בידי הצי המלכותי האוסטרלי, מה שהפך את המבצע למעיין מבצע צבאי. בדומה למבצעים צבאיים, על התהליך הוטל איפול תקשורתי על כל פרטיו מפאת הגנה על הקצינים, ובמטרה למנוע ממבריחים מידע חיוני על שיטות ותזמון של מבצעי תפיסה. הוצאת המבצע לפועל הייתה כרוכה בהשקעה של כ-3.2 מיליארד דולר אוסטרלי בשנה. בראשית המבצע הצהיר שר ההגירה מוריסון לעיתונות:
מבצע גבולות ריבוניים הינו תגובת הממשלה לעצירת זרם הכניסות הבלתי חוקיות של ספינות שהחל והתרחש תחת הממשל הקודם, ובמסגרתו יותר מ-50,000 איש הגיעו בצורה בלתי חוקית לאוסטרליה בכ-800 אוניות כאלה; כל זה עלה למשלם המיסים האוסטרלי יותר מ-9 מיליארד דולר [אוסטרלי] ולמרבה הצער הביא למותם של יותר מ-1,100 איש בים. זהו מבצע לשמירת הגבולות... תהיה מעכשיו גישה קשוחה יותר. נחישותנו לבצע את מה שהבטחנו לציבור האוסטרלי – לעצור את הספינות – היא מוחלטת. אלה שמחפשים להגיע לכאן בספינות לא יקבלו את מבוקשם.
בנובמבר 2014 הגישה הוועדה האוסטרלית לזכויות האדם דין וחשבון לממשלת אבוט, שבו מצאה הוועדה כי מוריסון נכשל באחריותו לפעול לטובת הילדים שנעצרו על ידי הצי האוסטרלי בהגיעם לאוסטרליה דרך ספינות בלתי-חוקיות בתקופת כהונתו כשר ההגירה. הממצא המקיף של החקירה היה, "כי המעצרים האובליגטוריים והממושכים של ילדי מבקשי המקלט הסבו להם מחלות נפשיות וגופניות משמעותיות ועיכובים התפתחותיים, תוך הפרה של התחייבויותיה הבינלאומיות של אוסטרליה". ראש הממשלה אבוט מתח ביקורת על הדו"ח בתואנה כי הוא בעל מוטיבציה פוליטית, וציין את בעייתיות עיתוי פרסום הדו"ח. ממשלתו פרסמה את הדו"ח באופן פומבי בפברואר 2015. העיתון הדיילי טלגרף דיווח כי מומחים למשפט בינלאומי פומבי חלוקים בדעותיהם לגבי חוקיות המבצע שהגה מוריסון.
בשלהי דצמבר 2014 נערך בממשלתו של אבוט סבב תיקים. מוריסון הועבר אל המשרד לשירותים חברתיים וחדל לכהן כשר ההגירה וההגנה על הגבולות. במרץ 2015 חתמו שלוש מאות מבוגרי בית ספר תיכון הבנים של סידני על מכתב המביע את מורת רוחם ואת מחאתם מנוכחותו של מוריסון באירוע גיוס כספים לבוגרים. מכתב המחאה הביע את דעתם כי בית הספר לא יחגוג עם אדם "אשר התעלם מזכויות אדם", במחאה על מבצע "גבולות ריבוניים" שהנהיג בעת כהונתו כשר ההגירה.
ממשלת טרנבול (2015–2018)

מוריסון מונה לשר האוצר של אוסטרליה בממשלתו של מלקולם טרנבול בספטמבר 2015, והחליף בתפקיד את ג'ו הוקאיי. במסיבת העיתונאים הראשונה שכינס כשר האוצר (הקרוי באורח מסורתי "גזבר"), ציין כי יוציא לפועל צמצום בהוצאות הממשלה וציין כי התחזית הכלכלית-פיסקלית האמצע-שנתית (MYEFO) ומדיניות הספר הלבן על הרפורמה במס לא יאחרו ויפורסמו כצפוי. בחודש מאי 2016, הוקטן תקציב המדינה הפדרלי של אוסטרליה בהוראת משרד האוצר בראשותו של מוריסון.
ב-9 בפברואר 2017 נאם מוריסון בפני מליאת בית הנבחרים האוסטרלי כשהוא מחזיק חתיכת פחם ואמר: "זהו פחם. אל תפחדו, אל תחששו. הוא לא יזיק לכם". בנאום האשים את המודאגים מהשפעת תעשיית הפחם על הסביבה ב"פחד אידאולוגי ופתולוגי מפחם". במאי 2017, ביוזמת משרד האוצר, החליטה ממשלת אוסטרליה לאמץ את קריאת הבנק המרכזי להענקת תמריצים כלכליים בתקציב המדינה השנתי. ממשלת טרנבול השקיעה השקעה בת 75 מיליארד דולר אוסטרלי בתשתיות במדינה, הכוללת סלילת כבישים, מסילות רכבת ובניית מסלולי נחיתה בשדות תעופה. מוריסון התנגד לעגינת נישואים חד מיניים בחוק, וביוני 2016 הצהיר כי הותקף על התנגדותו בגין אמונתו.
ראש ממשלת אוסטרליה > בחירתו לתפקיד

ב-21 באוגוסט 2018 קרא ראש הממשלה מלקולם טרנבול לבחינת מנהיגות במטרה לאמוד את אמון המפלגה הליברלית בהנהגתו. הוא ניצח את שר הפנים פיטר דאטון ברוב של 48 קולות מול 35. במהלך הימים הבאים, רווחו השערות חוזרות ונשנות בדבר סיבוב שני של בחינת מנהיגות, ללא אישורו של טרנבול. טרנבול הודיע יומיים לאחר מכן כי הוא יתפטר מהמנהיגות אם אכן יתקיים סיבוב שני. דאטון, מוריסון וג'ולי בישופ הודיעו כי במידה וטרנבול אכן יתפטר, יתמודדו על מנהיגות המפלגה הליברלית. הסיבוב השני של בחינת המנהיגות התקיים ב-24 באוגוסט וטרנבול בחר שלא להתמודד כמועמד בסיבוב זה. בהצבעה הראשונה, דאטון קיבל 38 קולות, מוריסון 36 קולות, ובישופ ל-11 קולות בלבד. בהצבעה השנייה, מוריסון גבר על דאטון וזכה ל-45 קולות, כשלדאטון 40 קולות מנגד. הוא נבחר למנהיג המפלגה הליברלית ולראש ממשלת אוסטרליה המיועד. ג'וש פריידנברג היהודי נבחר לסגן מנהיג המפלגה, במקומה של בישופ. מוריסון נתפס באופן רחב כמועמד פשרה, מועמד פרגמטי וכגשר מחבר בין השמרנים לליברלים במפלגה.
ראש ממשלת אוסטרליה > כהונתו > קדנציה ראשונה

נסיעות הראשונה של מוריסון כראש ממשלת אוסטרליה יצאה לפועל פחות משבוע אחרי כניסתו לתפקיד. הוא ביקר בג'קרטה בפורום העסקים האוסטרלי-אינדונזי ונועד עם נשיא אינדונזיה ג'וקו וידודו, שהכריז על עסקת סחר חופשי בין שתי המדינות אשר נדונו במסגרת ממשלת טרנבול הקודמת.
ב-15 באוקטובר 2018 פורסם כי מוריסון שוקל ברצינות להעביר את שגרירות אוסטרליה בתל אביב-יפו אל ירושלים, ובכך להכיר בירושלים כבירת מדינת ישראל. לאחר שראש ממשלת ישראל בנימין נתניהו נתן פומבי ברשתות החברתיות לרצונו זה של מוריסון, החלו השערות כי ההחלטה נובעת משיקולים פוליטיים פנימיים ובין היתר בעקבות רצונו של מוריסון לזכות בקולות יהודי אוסטרליה בבחירות הקרובות. שלושה ימים אחר כך פרסמה סוכנות הביון האוסטרלית כי העברת שגרירות אוסטרליה מתל אביב-יפו לירושלים עלולה להצית גל מחאה אלים ברצועת עזה וביהודה ושומרון, מה שמעיב את ההעברה הפוטנציאלית. כעבור חודשיים, החליט להכיר במערב ירושלים כבירתה של ישראל.
בנובמבר 2018 העלה מוריסון באופן פרטי את נושא מחנות החינוך מחדש של שינג'יאנג והפרות זכויות אדם נגד המיעוט המוסלמי האויגי בפגישה עם ראש ממשלת סין לי קיאנג בסינגפור. במרץ 2019 מוריסון גינה את הירי במסגד בכרייסטצ'רץ' שבניו זילנד כ"פיגוע טרור אלים". הוא גם הצהיר כי האוסטרלים והניו זילנדים הם בני משפחה וכי הרשויות באוסטרליה ישתפו פעולה עם רשויות ניו זילנד כדי לסייע בחקירה. מוריסון גינה את ההערות "הפזיזות" וה"מעליבות ביותר" שנשא נשיא טורקיה רג'פ טאיפ ארדואן. ארדואן הראה שוב ושוב סרטון שצולם על ידי היורה במסגד כרייסטצ'רץ' לתומכיו בעצרות הקמפיין לבחירות המקומיות ואמר כי האוסטרלים והניו זילנדים שהגיעו לטורקיה עם רגשות אנטי-מוסלמים "יוחזרו בארונות קבורה כמו סביהםהיו" במהלך מבצע גליפולי במלחמת העולם הראשונה
חיים אישיים

מוריסון החל לצאת עם ג'ני וורן כשהיו שניהם בני שש עשרה. הם התחתנו כשהיו בני 21 ולהם שתי בנות מנישואיהם. לאחר מספר טיפולי הפריה חוץ-גופית כושלים שנערכו במשך 18 שנים, נולדו בנותיהם באורח טבעי. בנותיו לומדות בבית ספר בפטיסטי. הוא מעריץ של קבוצת ליגת הרוגבי של סידני "Cronulla-Sutherland Sharks", ובשנת 2016 הוכרז כ"מחזיק כרטיס מספר אחד" של הקבוצה.
מוריסון גדל על ברכי הזרם הפרסביטריאני, אשר התמזגה אל כנסיית האיחוד בהיותו ילד. מאוחר יותר הוא נהפך לנוצרי פנטקוסטאלי וכעת הוא חבר ב"כנסיית האופק", אשר מזוהה עם הכנסייה האוסטרלית הנוצרית עם "האספות של אלוהים" (קבוצת קהילות המזוהה עם הכנסייה הפנטקוסטלית). הוא אמר כי "הביבליה אינה ספר מדיניות, ואני מודאג מאוד כאשר אנשים מנסים להתייחס אליה כאחד כזה". בשלהי 2017 הצהיר מוריסון כי הוא יהפוך לתומך חזק יותר של חופש הדת.
מוריסון הוא הראשון מבין ראשי ממשלת אוסטרליה שהוא נוצרי פנטוקליסטי.
פינלנד באירוויזיון 2000

| --- | --- |
 שיר אירוויזיון בביצוע נינה אוסטרם
 מתוך  אירוויזיון 2000
 מדינה:  פינלנד פינלנד
 שיר באירוויזיון
 מקום בגמר:  18
 ניקוד בגמר:  18
 → פינלנד באירוויזיון 1998פינלנד באירוויזיון 2002 ←
 
עבור אירוויזיון 2000, 12 שירים השתתפו בחצי הגמר שארגנה רשת השידור הפינית ששודר ברדיו. ששת השירים שזכו בניקוד הגבוה ביותר על ידי הקהל, עלו לשלב הגמר.
מופע הגמר נערך ב-12 בפברואר 2000, במלון לורד שבהלסינקי ושודר בטלוויזיה. אלה היו השירים שהשתתפו בו:
| סדר | מבצע | שיר | ניקוד השופטים | ניקוד הקהל | ניקוד סופי | מיקום |
| --- | --- | --- | --- | --- | --- | --- |
| 1 | אנה אריקסון | "Oot voimani mun" | 47 | 40 | 87 | 2 |
| 2 | The Reseptors | "Flower Child" | 15 | 10 | 25 | 6 |
| 3 | סיסטרהוד | "Ordinary Life" | 40 | 30 | 70 | 4 |
| 4 | נייטוויש | "Sleepwalker" | 18 | 60 | 78 | 3 |
| 5 | ניילון בייט | "Viha ja rakkaus" | 49 | 20 | 69 | 5 |
| 6 | נינה אוסטרם | "A Little Bit" | 41 | 50 | 91 | 1 |
נקודות שהוענקו לפינלנד

| 0 | 1 | 2 | 3 | 4 |
| --- | --- | --- | --- | --- |

| 12 | 10 נקודות | 8 נקודות | 7 נקודות | 6 נקודות |
|  |  |  |  אסטוניה אסטוניה |  |
| 5 נקודות | 4 נקודות | 3 נקודות | 2 נקודות | 1 נקודה |
|  הולנד הולנד |  רומניה רומניה |  |  שוודיה שוודיה |  |
פנצ'ל

| --- | --- |
סמל פנצ'לסמל פנצ'ל

 מדינה:  הונגריה הונגריה
 חבל:  צפון הונגריה
 מחוז:  בורשוד-אבאוי-זמפלן בורשוד-אבאוי-זמפלן
 נפה:  נפת אנץ'
 מושל:  Péter Nyitrai
 שטח:  19.32 קמ"ר
 אוכלוסייה:  ‏
  ‑ בכפר:  313 (1 בינואר 2024)
 קואורדינטות:  48°21′16″N 21°03′48″E﻿ / ﻿48.354488888889°N 21.063280555556°E﻿ / 48.354488888889; 21.063280555556 
 אזור זמן:  UTC +1
 https://fancsal.hu/
  מפת מיקום  מפה מפורטת   (למפת הונגריה מוגדלת) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.פנצ'ל(למפת הונגריה רגילה) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.פנצ'ל  he tabBackground:;tabBorder:#aaa;defaultTab:0;
פנצ'ל (בהונגרית: Fancsal) הוא כפר במחוז בורשוד-אבאוי-זמפלן שבצפון מזרח הונגריה.
בפנצ'ל התגוררו יהודים בודדים ובמקום עדיין קיים בית קברות יהודי מוזנח ובו כ-7 קברים.
| שנה | כמות יהודים | כלל האוכלוסייה |
| --- | --- | --- |
| 1840 | 25 |  |
| 1880 | 25 | 511 |
| 1910 | 9 |  |
| 1920 | 25 |  |
| 1930 | 0 |  |
| 1941 | 0 | 557 |
פורטימאו

פורטימאו (בפורטוגזית: Portimão) היא עיירה ומועצה מקומית שנמצאת במחוז פארו (אנ'), פורטוגל. באזור, נמצאים תחנת הרכבת פורטימאו (אנ') ושדה התעופה פורטימאו (אנ').
גאוגרפיה

העיירה ממוקמת כ-184 ק"מ מבירת פורטוגל, ליסבון, וכ-56.5 ק"מ מבירת המחוז פארו (אנ'), פארו.
אקלים

הטמפרטורה הממוצעת היא 18 מעלות צלזיוס. החודש הכי חם הוא יולי (27 מעלות צלזיוס), והחודש הקר ביותר הוא ינואר (10 מעלות צלזיוס). כמות המשקעים הממוצעת היא 729 מילימטרים בשנה. חודש נובמבר הוא החודש שיש בו הכי הרבה גשם (142 מ"מ גשם), וחודש אוגוסט הוא החודש שיש בו הכי פחות גשם (1 מ"מ גשם).
ערים תאומות

פורטוגל מאיה (אנ'), פורטוגל
פורטוגל וילה ריאל (אנ'), פורטוגל
טורקיה בודרום, טורקיה
הערות שוליים

↑  Portimão, Portimão (באנגלית)
↑  Coordinate Distance Calculator, boulter.com
↑  Coordinate Distance Calculator, boulter.com
↑  "NASA Earth Observations Data Set Index". NASA. נבדק ב-30 בינואר 2016. {{cite web}}:  (עזרה)
↑  "NASA Earth Observations: Rainfall (1 month - TRMM)". NASA/Tropical Rainfall Monitoring Mission. נבדק ב-30 בינואר 2016. {{cite web}}:  (עזרה)
| --- | --- |
בקרת זהויות :  NLI: 987007562197205171  BnF: cb16276432z (data)  GND: 4404278-4  LCCN: n85119822  LNB: 000290262  MusicBrainz: 1ea8680e-26f9-44d3-92f7-b80cd1b3633e  NKC: ge1147707  SUDOC: 158805682  VIAF: 136105880   WorldCat (עם VIAF): 136105880 
ערך זה הוא קצרמרבנושא פורטוגל ובנושא יישובים. אתם מוזמנים לתרום לוויקיפדיה ו.
פרדיננד דה לספס

| --- | --- |

 לידה:  19 בנובמבר 1805 ורסאי, הקיסרות הראשונה 
 פטירה:  7 בדצמבר 1894 (בגיל 89) Guilly (Indre), הרפובליקה הצרפתית השלישית 
 מדינה:  צרפת 
 מקום קבורה:  פר לשז 
 מקום מגורים:  איטליה 
 השכלה:  תיכון הנרי הרביעי 
 תפקיד:  seat 38 of the Académie française (21 בפברואר 1884–7 בדצמבר 1894)  Consul General of France in Alexandria (1835–1837)  Consul General of France in Barcelona (1842–1848)  שגריר צרפת בספרד (1848–1849)  נשיא (1881) 
 בן או בת זוג:  לואיז-הלן אוטר דה ברגרד (1869–1894)  אגת דלמל (1837–1853) 
 פרסים והוקרה:  מדליית אלברט (1870)  צלב גדול של לגיון הכבוד 
 
פרדיננד (פרדינאן) מארי דה לֵסֶפְּס (בצרפתית: Ferdinand Marie de Lesseps;‏ 19 בנובמבר 1805 – 7 בדצמבר 1894) היה דיפלומט ומהנדס צרפתי. מוכר בעיקר כיזם וכאחראי של כריית תעלת סואץ ותעלת פנמה.